Blaze7451/Wiki-th-20250601 huggingface dataset:
สมเด็จพระราชาธิบดีเตาฟาอาเฮา ตูโปอูที่ 4 แห่งตองงา

สมเด็จพระราชาธิบดีเตาฟาอาเฮา ตูโปอูที่ 4 แห่งตองงา (4 มิถุนายน พ.ศ. 2461 – 10 กันยายน พ.ศ. 2549) พระมหากษัตริย์แห่งตองงา ทรงเป็นผู้หนึ่งซึ่งนิยมประชาธิปไตย ตองงา เป็นประเทศเดียวที่มีพระมหากษัตริย์เป็นประมุขในภูมิภาคโอเชียเนีย กินเนสบุคส์ได้บันทึกไว้ว่าทรงเป็นพระมหากษัตริย์ที่มีน้ำหนักพระองค์มากที่สุดในโลก คือ 201 กิโลกรัม ใน พ.ศ. 2513 แต่ต่อมาน้ำหนักพระองค์ก็ลดลงเหลือ 139 กิโลกรัม ใน พ.ศ. 2532 นอกจากนั้นพระองค์ยังเคยดำรงตำแหน่งนายกรัฐมนตรีของตองงา ระหว่างปี พ.ศ. 2492 – 2508

**พระราชประวัติ**
พระองค์ทรงพระราชสมภพเมื่อ 4 มิถุนายน พ.ศ. 2461 ทรงเป็นพระประมุขเมื่อ พ.ศ. 2508 สืบต่อจากสมเด็จพระราชินีนาถซาโลเต ตูโปอูที่ 3 แห่งตองงา (Salote Tupou III) ซึ่งเป็นพระบรมราชชนนีของพระองค์ พระองค์สวรรคตในวันที่ 10 กันยายน พ.ศ. 2549 ที่ประเทศนิวซีแลนด์ ด้วยโรคประจำพระองค์ พระชนมพรรษาได้ 88 พรรษา 

**การศึกษา**
พระองค์ทรงสำเร็จการศึกษาทางด้านกฎหมายจากออสเตรเลีย

**ราชาภิเษกสมรส**
ทรงราชาภิเษกสมรสกับสมเด็จพระราชินีฮาลาเอวาลู มาตาอาโฮ อาโฮเมเอ (Queen Halaevalu Mata'aho)

**พระราชกรณียกิจ**
ในยุคนั้น พระองค์ยังทรงเป็นกษัตริย์ที่ต้องพัฒนาตองงาที่อยู่ในยุคหัวเลี้ยวหัวต่อให้ได้ อีกทั้งพระองค์ยังมีส่วนสำคัญที่ทำให้ตองงารอดพ้นจากการตกเป็นรัฐในอารักขาของสหราชอาณาจักรได้ ทำให้ตองงาเป็นประเทศเดียวในมหาสมุทรแปซิฟิกใต้ที่ไม่เคยตกเป็นเมืองขึ้นของตะวันตกแม้เพียงครั้งเดียว อีกทั้งพระองค์ยังเป็นชาวคริสต์เวสเลยันที่เคร่งครัดและบำรุงศาสนานี้ในฐานะศาสนาประจำชาติ

**พระราชโอรสธิดา**
 สมเด็จพระราชาธิบดีจอร์จ ตูโปอูที่ 5 แห่งตองงา (His Majesty The King George Tupou V) (สวรรคตด้วยโรคมะเร็งเม็ดเลือดขาวเมื่อ พ.ศ. 2555)- เจ้าหญิงสโลเต มาฟิเล โอ ปิโลเลวู ตูอิตา พระราชกุมารี (Princess Salote Tu'ita)- เจ้าชายมาอะตู (Prince Ma'atu) (สิ้นพระชนม์ด้วยโรคพระหทัยวายใน พ.ศ. 2545)- สมเด็จพระราชาธิบดีอูลูกาลาลา ลาวากา อาตาแห่งตองงา พระมหากษัตริย์พระองค์ปัจจุบัน (His Majesty The King Lavaka Ata 'Ulukalala)
2549
หมวดหมู่:พระมหากษัตริย์ตองงา
หมวดหมู่:เสียชีวิตจากภาวะหัวใจล้มเหลว
หมวดหมู่:นายกรัฐมนตรีตองงา
สมเด็จพระราชาธิบดีตูโปอูที่ 6

สมเด็จพระราชาธิบดีอาโฮเออิตู อูนัวกิโอตองงา ตูกู อาโฮ ตูโปอูที่ 6 แห่งตองงา เสด็จพระราชสมภพเมื่อวันที่ 12 กรกฎาคม พ.ศ. 2502 เป็นพระมหากษัตริย์แห่งราชอาณาจักรตองงารัชกาลปัจจุบัน และเป็นพระราชโอรสองค์สุดท้องของสมเด็จพระราชาธิบดีเตาฟาอาเฮา ตูโปอูที่ 4กับ สมเด็จพระราชินีฮาลาเอวาลู มาตาอาโฮ อาโฮเมเอ และเป็นพระอนุชาของสมเด็จพระราชาธิบดีจอร์จ ตูโปอูที่ 5 พระองค์ดำรงตำแหน่งเป็นมกุฎราชกุมารของตองกาหลังจากการขึ้นครองราชสมบัติของสมเด็จพระราชาธิบดีจอร์จ ตูโปอูที่ 5 เมื่อวันที่ 27 กันยายน พ.ศ. 2549 และยังทรงเคยดำรงตำแหน่งเป็นนายกรัฐมนตรีตองงา แต่เนื่องจากการกดดันจากกลุ่มต่าง ๆ และปัญหาการฉ้อราษฎร์บังหลวง พระองค์จึงต้องทรงลาออกในปี พ.ศ. 2549 จึงทำให้มีนายกรัฐมนตรีพลเรือนคนแรกของตองงา คือ ดร. เฟเลติ เซเวเล

**อ้างอิง**
  ประวัติรัฐบาล-  นิตยสารแปซิฟิก date=2006-08-13 -  ข่าว BEC
อูลูกาลาลา ลาวากา อาตา
อูลูกาลาลา
อ
อูลูกาลาลา
หมวดหมู่:ศิษย์เก่าจากมหาวิทยาลัยอีสต์แองเกลีย
อนุสัญญาบาเซล

ภาคีอนุสัญญา
อนุสัญญาบาเซล (Basel Convention) ชื่อเต็ม อนุสัญญาบาเซลว่าด้วยการควบคุมการเคลื่อนย้ายข้ามแดนของของเสียอันตรายและการกำจัด (Basel Convention on the Control of Transboundary Movements of Hazardous Wastes and Their Disposal) เป็นสนธิสัญญาระหว่างประเทศซึ่งมุ่งหมายจะลดการเคลื่อนย้ายของเสียอันตราย (hazardous waste) จากรัฐหนึ่งไปสู่อีกรัฐหนึ่ง และโดยเฉพาะอย่างยิ่ง เพื่อป้องกันการถ่ายโอนของเสียอันตรายจากประเทศพัฒนาแล้วไปยังประเทศด้อยพัฒนา แต่อนุสัญญานี้ไม่ได้ว่าด้วยการเคลื่อนย้ายของเสียกัมมันตรังสี (radioactive waste) อนึ่ง อนุสัญญานี้ประสงค์จะลดปริมาณและความเป็นพิษของของเสียที่ก่อกำเนิดขึ้น (waste generated) กับทั้งสร้างความเชื่อมั่นว่า ของเสียจะได้รับการบริหารจัดการอย่างเป็นมิตรกับสิ่งแวดล้อมโดยใกล้เคียงสอดคล้องกับแหล่งก่อกำเนิด (source of generation) ของของเสียนั้นให้มากที่สุด ตลอดจนใช้วิธีการที่เป็นมิตรกับสิ่งแวดล้อมช่วยเหลือประเทศด้อยพัฒนาในการบริหารจัดการของเสียอันตรายและของเสียอย่างอื่นที่ประเทศเหล่านั้นก่อกำเนิดขึ้นด้วย
อนุสัญญานี้เปิดให้ลงนามเมื่อวันที่ 22 มีนาคม ค.ศ. 1989 ใช้บังคับตั้งแต่วันที่ 5 พฤษภาคม ค.ศ. 1992 และเมื่อเดือนตุลาคม ค.ศ. 2018 มีภาคีเป็นรัฐ 186 รัฐ และกลุ่มรัฐอีก 1 กลุ่ม คือ สหภาพยุโรป ส่วนเฮติและสหรัฐลงนามแล้วแต่ยังไม่ให้สัตยาบัน

**อ้างอิง**

**แหล่งข้อมูลอื่น**
  อนุสัญญาบาเซล (ภาษาอังกฤษ พร้อมคำแปลภาษาไทย) date=2021-12-07  - กรมควบคุมมลพิษ
หมวดหมู่:อนุสัญญา
หมวดหมู่:สนธิสัญญาด้านสิ่งแวดล้อม
หมวดหมู่:สนธิสัญญาในคริสต์ศตวรรษที่ 20
ภาษาเอฟชาร์ป

ภาษาเอฟชาร์ป (F#) เป็นภาษาสำหรับเขียนโปรแกรมคอมพิวเตอร์แบบ strongly typed บนดอตเน็ตเฟรมเวิร์กและ Mono  ที่สนับสนุนโมเดลการเขียนโปรแกรมหลายแบบรวมทั้ง การเขียนโปรแกรมเชิงฟังก์ชัน การเขียนโปรแกรมเชิงวัตถุ และการเขียนโปรแกรมเชิงคำสั่ง F# เป็นภาษาดอตเน็ต สามารถเรียกใช้เอพีไอของดอตเน็ต และถูกเรียกจากภาษาดอตเน็ตอื่นๆ นอกจากนั้น F# ยังสามารถถูกใช้กับโปรแกรมประยุกต์บนเว็บ เขียนโปรแกรมสำหรับหน่วยประมวลผลกราฟิกส์ หรือ GPU  และใช้เขียนโปรแกรมสำหรับแมคโอเอสเท็น ไอโอเอส และ แอนดรอยด์ โดยใช้ Programming tool สร้างโดยบริษัท Xamarin

**ประวัติ**
F# ถูกเริ่มสร้างโดย  Don Syme และทีม ที่ Microsoft Research โดยมีพื้นฐานมาจากภาษา OCaml (ซึ่งเป็นภาษาในตระกูลภาษา ML) 
ปัจจุบันภาษาเอฟชาร์ปได้ถูกโอเพนซอร์ส และพัฒนาโดย F# Software Foundation, Microsoft, และผู้พัฒนาทั่วๆไป

**ภาพรวม**
F# เป็นภาษาแบบ strongly typed ที่สนับสนุนโมเดลการเขียนโปรแกรมหลายแบบ รวมทั้งการเขียนโปรแกรมเชิงฟังก์ชัน การเขียนโปรแกรมเชิงวัตถุ และการเขียนโปรแกรมเชิงคำสั่ง โดยที่ทุกอย่างในเช่นฟังก์ชัน control flows ใน F# เป็น expression ที่มี type หรือ โครงสร้างข้อมูล ที่สามารถถูกประกอบเข้ากันได้
โครงสร้างข้อมูลที่สำคัญที่มีใน F# ได้แก่:- Unit ซึ่งคล้ายกับ Void ในภาษาตระกูลภาษาC- Tuple- Record- Discriminated unions- List- Option

**โปรแกรมตัวอย่าง**

**โปรแกรมหา Factorial**
> let rec fact = function

0 -> 1

n -> n * fact(n-1);;
val fact : int -> int
ผลลัพธ์
> fact 12;;
val it : int = 479001600

**วินโดวส์ฟอร์ม**
open System.Windows.Forms
let form = new Form()
do form.Visible 

**อ้างอิง**

**ดูเพิ่ม**
 OCaml- C#

**แหล่งข้อมูลอื่น**
  แหล่งข้อมูลสำหรับ F#-  The F# Software Foundation-  หนังสือ Développement d'applications avec Objective Caml
หมวดหมู่:ตระกูลภาษาเอ็มแอล
หมวดหมู่:ภาษาระบบโครงสร้างพื้นฐานภาษาร่วม
กลุ่มภาษาอิตาลิก

อาณาบริเวณที่พูดกลุ่มภาษาอิตาลิก
กลุ่มภาษาอิตาลิก เป็นสมาชิกของสาขาเซนตุม (Centum) ของตระกูลภาษาอินโด-ยูโรเปียน ซึ่งรวมถึงกลุ่มภาษาโรมานซ์ (มีภาษาฝรั่งเศส ภาษาอิตาลี และภาษาสเปน กับภาษาอื่น ๆ) และภาษาที่สูญพันธุ์บางภาษา
อิตาลิกมี 2 สาขา คือ- ซาเบลลิก (Sabellic) ประกอบด้วย
** ออสกัน (Oscan) ทางภาคใต้ส่วนกลางของคาบสมุทรอิตาลี
** กลุ่มอัมเบรียน (Umbrian) ประกอบด้วย
*** ภาษาอัมเบรียน (Umbrian) (ซึ่งต่างจากภาษาย่อยของอิตาเลียน ที่เรียกว่าอัมเบรียน) ทางภาคเหนือส่วนกลาง
*** ภาษาโวลเซียน (Volscian)
*** ภาษาเอเควียน (Aequian)
*** ภาษามาร์เซียน (Marsian) ภาษาของชนกลุ่มมาร์ซี (Marsi)
** ภาษาไพซีนใต้ (South Picene) ทางภาคตะวันออกส่วนกลาง- ลาติโน-ฟาลิสกัน (Latino-Faliscan) ประกอบด้วย:
** กลุ่มภาษาฟาลิสกัน (Faliscan) ในบริเวณรอบ ๆ ฟาเลรี เวเตเรส (ซิวิตา คาสเตลลานา ปัจจุบัน) ทางเหนือของกรุงโรม
** ภาษาละติน ทางภาคตะวันตกส่วนกลางของอิตาลี และการรุกรานของโรมันทำให้ภาษาละตินแพร่กระจายไปทั่วอาณาจักร
*** กลุ่มภาษาโรมานซ์ สืบสกุลมาจากภาษาละติน
คนที่พูดภาษาอิตาลิก ไม่ได้เป็นชาวพื้นเมืองของอิตาลี แต่ได้ย้างมาตั้งถิ่นฐานในอิตาลีในช่วง 2000 ปีก่อนคริสตกาล ตามหลักฐานโบราณคดี วัฒนธรรมแอปเปไนน์ (การฝังศพ) เข้ามาสู่คาบสมุทรอิตาลีประมาณ 1350 BC
จากตะวันออกสู่ตะวันตก ยุคเหล็กเจ้ามาสู่อืตาลีในช่วง 1100 BC กับวัฒนธรรมวิลลาโนวา (การ
เผาศพ) จากเหนือสู่ใต้ ก่อนหน้าที่จะมีชาวอิตาลิกนั้น ประชากรของอิตาลีส่วนใหญ่เป้นกลุ่มที่ไม่ใช่อินโด-ยุโรเปียน (
อาจรวมถึงชาวเอทรัสแกน) การตั้งถิ่นฐานครั้งแรกที่เนินพาลาทีน (Palatine hill)
เกิดขึ้นเมื่อ 750 BC ส่วนการตั้งถิ่นฐานที่ เนินคิรินัล(Quirinal) เกิดขึ้นเมื่อ 720 BC ภาษาที่ใกล้เคียงกับภาษาอิตาลิกมากที่สุดคือกลุ่มภาษาเคลติก (ดู อิตาโล-เคลติก)
กลุ่มภาษาอิตาลิกพบเป็นอักษรครั้งแรกจากคำจารึกของ ภาษาอัมเบรียนและภาษาฟาลิสกันจากศตวรรษที่ 7 ก่อนคริสตกาล อักษรที่ใช้มาจากอักษรอิตาลิกโบราณ ซึ่งสืบมาจากอักษรกรีก กลุ่มภาษาอิตาลิกแสดงถึงอิทธิพลจากภาษาเอทรัสแกน (Etruscan) เล็กน้อย และจากภาษาของกรีกโบราณมากขึ้นในขณะที่โรม ได้แผ่อาณาเขตทั่วคาบสมุทรอิตาลี ภาษาละตินได้กลายเป็นภาษาที่เด่นเหนือภาษาอื่น ๆ ในกลุ่มอิตาลิก ซึ่งสูญพันธุ์ประมาณคริสต์ศตวรรษที่ 1 และจากภาษาละตินสามัญ หรือ (Vulgar Latin) ก่อให้เกิดกลุ่มภาษาโรมานซ์
ภาษาเวเนติก (Venetic) ซึ่งเป็นภาษาโบราณที่ปรากฏในคำจารึก (ซึ่งรวมถึงประโยคเต็ม ๆ ด้วย) ถือโดยนักภาษาศาสตร์หลายท่านว่าใกล้เคียงกับกลุ่มภาษาอิตาลิก และในบางกรณีถือเป็นกลุ่มภาษาอิตาลิกด้วย

**ดูเพิ่ม**
 ตระกูลของภาษา- กลุ่มภาษาอินโด-ยูโรเปียน
กลุ่มภาษาอิตาลิก
การควบคุมการปรับปรุงแก้ไข

การควบคุมการปรับปรุงแก้ไข (revision control, version control) คือการจัดการการปรับปรุงแก้ไขหลายครั้งบนสารสนเทศหน่วยเดิม มีการใช้งานการควบคุมการปรับปรุงแก้ไขทั้งในทางวิศวกรรมและการพัฒนาซอฟต์แวร์เพื่อการจัดการการพัฒนาที่ดำเนินต่อไปของเอกสารดิจิทอล เช่น รหัสต้นฉบับของโปรแกรมประยุกต์ พิมพ์เขียว แบบจำลองอิเล็กทรอนิกส์ และสารสนเทศสำคัญอื่น ๆ ซึ่งพัฒนาโดยทีม การเปลี่ยนแปลงเอกสารเหล่านี้ระบุโดยใช้การเพิ่มหมายเลขหรืออักษรที่เชื่อมโยงกับการแก้ไขปรับปรุง ซึ่งเรียกว่า "หมายเลขการแก้ไขปรับปรุง" "ระดับการแก้ไขปรับปรุง" และเชื่อมโยงกับคนที่กระทำการแก้ไขปรับปรุง ตัวอย่างง่ายของการแก้ไขปรับปรุงเช่น เอกสารถูกสร้างขึ้นครั้งแรก จึงกำหนดให้หมายเลขการแก้ไขเป็น 1 ต่อจากนั้นมีการแก้ไขครั้งแรกจึงให้หมายเลขการแก้ไขเป็น 2 และต่อไปเรื่อย ๆ

**คำศัพท์**
 ที่เก็บ (repository) : ที่เก็บเป็นแหล่งที่ไฟล์ข้อมูลถูกจัดเก็บเอาไว้ซึ่งมักจะอยู่บนเครื่องแม่ข่าย บางครั้งก็เรียกว่า depot
 สำเนาใช้การ (Working copy): สำเนาใช้การคือสำเนาท้องถิ่นที่สำเนามาจากที่เก็บ โดยเลือกเอาข้อมูลที่แก้ครั้งปรับปรุงในเวลาหรือครั้งที่แก้ไขปรับปรุงที่เจาะจง
 การลงทะเบียนออก (check-out, co): การลงทะเบียนออกเป็นการสร้างสำเนาท้องถิ่นจากที่เก็บ ซึ่งอาจจะเป็นสำเนาระบุครั้งของการแก้ไขปรับปรุงหรือเป็นการปรับปรุงล่าสุดก็ได้
 การลงทะเบียนเข้า (commit, install, submit, check-in, ci): การลงทะเบียนเข้า คือการนำการแก้ไขปรับปรุงเข้าไปเก็บในที่เก็บ
 การเปลี่ยนแปลง (ดิฟฟ์, change, diff, delta): การเปลี่ยนแปลงเป็นตัวแทนการเปลี่ยนแปลงแก้ไขเอกสารในการควบการปรับปรุงแก้ไข ความละเอียดในการสร้างดิฟฟ์ขึ้นอยู่กับระบบควบคุมการปรัปปรุงแก้ไขแต่ละระบบ
 ชุดการเปลี่ยนแปลง (changelist, change set): ในระบบควบคุมการปรับปรุงแก้ไขหลายระบบที่มีคุณสมบัติแบ่งแยกไม่ได้ ระบบสามารถนำเข้าการเปลี่ยนแปลงได้คราวละหลายการเปลี่ยนแปลง ในระบบเหล่านั้นชุดการเปลี่ยนแปลงเป็นตัวระบุชุดของการเปลี่ยนแปลงในการนำเข้าหนึ่งครั้ง นอกจากนั้นยังเป็นตัวแทนของลำดับของรหัสต้นฉบับตามการแก้ไขซึ่งทำให้สามารถระบุรหัสต้นฉบับด้วยหมายเลขประจำชุดการเปลี่ยนแปลงใด ๆ ได้
 การทำให้ให้ทันสมัย (update, sync): การทำให้ทันสมัยคือการสำเนาการเปลี่ยนแปลง (ที่อาจทำโดยผู้อื่น) ในที่เก็บมาสู่ท้องถิ่น
 การผสาน (merge, integration): การผสาน เป็นการนำการเปลี่ยนแปลงที่เกิดขึ้นพร้อมกันมารวมกันให็เป็นการเปลี่ยนแปลงชุดเดียว
 รุ่น (revision, version): รุ่น เป็นชุดของการเปลี่ยนแปลง
 การนำเข้า (import): การนำเข้าเป็นการนำเข้าสำเนาท้องถิ่นที่ไม่ใช่สำเนาใช้การเข้าสู่ที่เก็บ
 การส่งออก (export): การส่งออกคล้ายกับการลงทะเบียนออกต่างกันที่การส่งออกสร้างสำเนาที่ปราศจากเมทาเดตาของระบบควบคุมการปรับปรุงแก้ไข มักใช้ในการแจกจ่ายข้อมูล
 ความขัดแย้ง (conflict): ความขัดแย้ง ความขัดแย้งเกิดขึ้นเมื่อสองการเปลี่ยนแปลงซึ่งอาจจะทำโดยคนละคนกัน บทเอกสารเดียวกัน หรือในแห่งเดียวกันของเอกสาร ซึ่งซอฟต์แวร์ไม่อาจระบุได้ว่าการเปลี่ยนแปลงใด'ถูกต้อง' ผู้ใช้จำเป็นที่จะต้องแก้ไขความขัดแย้ง
 การแก้ไข (resolve): การแก้ไขความขัดทำโดยผู้ใช้เพื่อเลือกการแก้ไขที่ถูกต้องเมื่อเกิดความขัดแย้งขึ้น

**ดูเพิ่ม**
 บาร์ซา- อาร์ซีเอส
หมวดหมู่:ซอฟต์แวร์
อาร์ซีเอส

อาร์ซีเอส (Revision Control System; RCS) เป็นซอฟต์แวร์ที่ทำการควบคุมการปรับปรุงแก้ไขให้ใช้งานได้จริง ซึ่งทำให้การจัดเก็บ การค้นคืน การบันทึกปูม การระบุและการผสานการปรับปรุงแก้ไขเป็นอัตโนมัติ ระบบควบคุมการปรับปรุงแก้ไขใช้สำหรับข้อความที่แก้ไขบ่อย ตัวอย่างเช่น โปรแกรม เอกสาร แผนภูมิเกี่ยวกับขั้นตอน และแบบฟอร์มจดหมาย อาร์ซีเอสยังสามารถจัดการกับไฟล์แบบไบนารี ถึงแม้ว่าจะทำให้ประสิทธิภาพลดลง การปรับปรุงแก้ไขแต่ละครั้งถูกจัดเก็บโดยการใช้โปรแกรมดิฟฟ์
อาร์ซีเอสได้เริ่มพัฒนาเมื่อทศวรรษ 1980 โดยวอลเทอร์ เอฟ. ทิชชี ขณะที่เขาศึกษาที่มหาวิทยาลัยเพอร์ดู ปัจจุบันนี้อาร์ซีเอสเป็นส่วนหนึ่งของโครงการกนูแต่ก็ยังดูแลโดยมหาวิทยาลัยเพอร์ดู
เนื่องจากอาร์ซีเอสทำงานกับไฟล์เดียวต่อการดำเนินการ เดียวจึงไม่มีวิธีที่จะจัดการกับไฟล์ของทั้งโครงการ อีกทั้งไม่มีวิธีจัดการกับผู้ใช้หลายคนที่ใช้ไฟล์เดียวพร้อมกัน อาร์ซีเอสจึงถูกแทนที่โดยซีวีเอส (Concurrent Versions System; CVS) และโปรแกรมอื่นๆ ที่รองรับโครงการที่ซับซ้อน โครงการซีวีเอสเริ่มต้นสร้างบนอาร์ซีเอส
โดยทั่วไปอาร์ซีเอสจัดการการปรับปรุงแก้ไขหลายๆ ครั้งบนสารสนเทศหน่วยเดียว ซึ่งโดยทั่วไปแล้วเป็นเอกสารดิจิทอลที่เก็บรหัสต้นฉบับ สำหรับการใช้งานทั่วไปสามารถดูการควบคุมการปรับปรุงแก้ไข
TWiki ใช้อาร์ซีเอส
SE จงเจริญ

**อ้างอิง**
 Walter F. Tichy:  RCS--A System for Version Control. In: Software--Practice and Experience. July 1985. Volume 15. Number 7. Pages 637-654.  References to the paper at CiteSeer

**แหล่งข้อมูลอื่น**
  อาร์ซีเอสที่เพอร์ดู-  อาร์ซีเอสที่กนู
หมวดหมู่:ซอฟต์แวร์บนยูนิกซ์
ศาลเจ้าพ่อกว้าน

ศาลเจ้าพ่อกว้าน เป็นสถานที่ศักดิ์สิทธิ์ที่สำคัญในจังหวัดลำปาง ตั้งอยู่หลังบ้านพักผู้พิษากษา หัวหน้าศาล ถนนบุญวาทย์ เป็นศาลทรงไทยขนาดใหญ่ กว้ายาวประมาณ 10 คูณ 20 เมตร สร้างด้วยไม้สัก สลักลวดลายที่หน้าจั่วอย่างสวยงาม เป็นศาลตัดสินความของทางราชการ ภายในศาลมีแท่นสำหรับเจ้านาย หรือบัลลังก์ของจ่าบ้าน หรือผู้พิพากษา 
สมัยโบราณ เมื่อมีคดีความที่จะต้องพิพากษาตัดสินก่อนจะให้การต่อศาล คู่กรณีต้องไปสาบานต่อหน้าหอเล็กๆ ที่กล่าวนี้ คือ ที่สิงสถิตของเจ้าพ่อกว้าน และศาลสถิตยุติธรรมก็พลอยมีชื่อเรียกว่า ศาลเจ้าพ่อกว้านตามไปด้วย 
ต่อมามีการสร้างศาลยุติธรรมขึ้นใหม่ (ศาลจังหวัดปัจจุบัน) การชำระคดี จึงได้ย้ายไปทำกันที่ศาลใหม่ ทางการจึงได้รื้อศาลเจ้าพ่อกว้านหลังเดิมมาสร้างขึ้นใหม่ในบริเวณโรงเรียนบุญวาทย์วิทยาลัย เพื่อเป็นการอนุรักษ์เอาไว้ เมื่อประมาณ พ.ศ. 2479 และโรงเรียนบุญวาทย์วิทยาลัยได้ใช้ศาลเจ้ากว้านเป็นสโมสรลูกเสือ และใช้เป็นสถานที่อบรมครูจังหวัด ต่อมาได้ใช้เป็นห้องเรียนของนักเรียน ชั้น ม. 1 นักเรียนบุญวาทย์ครั้งนั้นจึงได้ชื่อว่าเป็นลูกเจ้ากว้านด้วย 
ในพ.ศ. 2497 โรงเรียนได้งบประมาณก่อสร้างอาคารเรียนหลังใหม่ ซึ่งมีเนื้อที่ครอบคลุมถึงบริเวณศาลเจ้าพ่อกว้าน ดังนั้นศาลเจ้าพ่อกว้านเดิมจึงถูกรื้อถอน บางส่วนของชิ้นไม้ที่ประกอบเป็นศาลถูกนำไปเก็บรักษาที่พิพิธภัณฑ์วัดเมืองศาสน์บ้าง วัดพระแก้วดอนเต้าบ้าง และทางโรงเรียนได้สร้างศาลเล็กๆ ขึ้นมาแทน เพื่อเป็นที่สถิตย์ของเจ้าพ่อกว้าน ต่อมาได้ย้ายมาสร้างใหม่ให้ใหญ่โตสวยงามขึ้น ณ บริเวณที่ตั้งปัจจุบัน 
ทุกครั้งที่มีงานสำคัญ หรือมีกิจกรรมของโรงเรียน ครูและนักเรียนบุญวาทย์ฯ จะไปบอกกล่าวขอความคุ้มครอง ขอกำลังใจจากเจ้าพ่อกว้าน ทุกคนสำนึกว่า นอกจากความเป็นลูกเจ้าพ่อบุญวาทย์ฯ เลือดแดง - ขาวแล้ว ชาวบุญวาทย์ฯ ยังเป็นลูกเจ้าพ่อกว้านด้วย 

**เจ้ากว้าน**
ตามที่ปรากฏในหนังสือ "ที่ระลึก วันครบ 60 ปี บุญวาทย์" โดยแหลนน้อย กล่าวไว้ว่า เจ้ากว้าน เป็นเจ้าพ่อศักดิ์สิทธิ์คู่บ้านคู่เมือง ความสำคัญของเจ้ากว้านคงพอๆ กับเจ้าพ่อหลักเมือง ทั้งนี้สันนิษฐานจากการเซ่นสังเวยทุกครั้งที่มีการสังเวยเจ้าพ่อหลักเมือง จะต้องแบ่งครึ่งหนึ่งของเซ่นไปสังเวยเจ้าพ่อกว้านอยู่เสมอ เมื่อเกิดศึกสงครามทหารจะออกรบ หรือเมื่อตำรวจตามจับผู้ร้ายสำคัญ จะต้องไปบวงสรวงเจ้ากว้านเสียก่อน เครื่องเซ่นมีมีหมูดำปลอด 1 ตัว ไก่คู่ ตีนหมู (สี่ตัว) วัวกีบผึ้ง หางไหม 1 ตัว สมัยก่อนไม่มีที่นั่ง (ม้าขี่คนทรง) การบวงสรวงตกเป็นหน้าที่ของลุงแก่ๆ คนหนึ่ง ชื่อลุงแสน ภวังค์ความศักดิ์สิทธิ์ของเจ้าพ่อนั้น เป็นที่นับถือตั้งแต่เจ้าผู้ครองนครมาจนถึงราษฏรสามัญ ทุกๆปีจะมีการบวงสรวงเซ่นไหว้ประจำปีในเดือน 9 เหนือ แรม 5ค่ำ ไม่มีการเชิญเข้าทรงและฟ้อนฝี ดังเช่นปัจจุบัน "
หมวดหมู่:ศาสนสถานในอำเภอเมืองลำปาง
หมวดหมู่:ความเชื่อไทย
หมวดหมู่:ศาลเจ้าในประเทศไทย
วีระชัย แนวบุญเนียร

วีระชัย แนวบุญเนียร อดีตกรรมการการเลือกตั้ง ฝ่ายการมีส่วนร่วมของประชาชน อดีตรองปลัดกระทรวงมหาดไทย อดีตผู้ว่าราชการจังหวัดหลายจังหวัด เกิดเมื่อวันที่ 23 ธันวาคม พ.ศ. 2483

**การศึกษา**
นายวีระชัย สำเร็จการศึกษาระดับปริญญาตรี เศรษฐศาสตร์ จากสหรัฐอเมริกา ระดับปริญญาโท สังคมศาสตร์ จากสหราชอาณาจักร และสำเร็จหลักสูตรวิทยาลัยป้องกันราชอาณาจักร

**การทำงาน**
นายวีระชัย รับราชการในสังกัดกระทรวงมหาดไทย ได้รับตำแหน่งสำคัญในกระทรวง อาทิ ผู้ตรวจราชการกระทรวงมหาดไทย ผู้ว่าราชการ จังหวัดเชียงใหม่ จังหวัดนนทบุรีจังหวัดสงขลา จังหวัดมหาสารคาม รองปลัดกระทรวงมหาดไทย(ฝ่ายความมั่นคง) และอธิบดีกรมโยธาธิการ
ภายหลังจากเกษียณอายุราชการ ได้รับการคัดเลือกเป็นกรรมการการเลือกตั้ง ฝ่ายการมีส่วนร่วมของประชาชน จนกระทั่งลาออกจากตำแหน่งเมื่อวันที่ 29 กรกฎาคม พ.ศ. 2549 สืบเนื่องจากศาลอาญา มีคำพิพากษาเมื่อวันที่ 25 กรกฎาคม พ.ศ. 2549 ให้ตัดสิทธิการเลือกตั้ง นายวีระชัย พร้อมกับ พล.ต.อ.วาสนา เพิ่มลาภและนายปริญญา นาคฉัตรีย์ เป็นเวลา 10 ปี และให้จำคุกเป็นเวลา 4 ปี ในคดีที่สมาชิกพรรคประชาธิปัตย์ฟ้องในข้อหาปฏิบัติหน้าที่โดยมิชอบ มีความผิดตาม พ.ร.บ.ประกอบรัฐธรรมนูญว่าด้วยการเลือกตั้งปี 2541 มาตรา 24, 42 ประกอบ ป.อาญามาตรา 83 (ร่วมกันทำผิด)  ต่อมาเมื่อวันที่ 24 เมษายน พ.ศ. 2551 ศาลอุทธรณ์ มีคำพิพากษายืนตามศาลชั้นต้น จากนั้นจึงได้ยื่นคำร้องเพื่อให้อยู่ในการพิจารณาของศาลฎีกาแต่นายวีระชัย เสียชีวิตลงเสียก่อน

**ถึงแก่อนิจกรรม**
นายวีระชัย ถึงแก่อนิจกรรม เมื่อคืนวันที่ 20 สิงหาคม พ.ศ. 2555 ด้วยอาการติดเชื้อในปอด และไตวายจากโรคไต สิริอายุได้ 71 ปี มีพิธีพระราชทานเพลิงศพเมื่อวันที่ 29 พฤศจิกายน พ.ศ. 2555 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**เครื่องราชอิสริยาภรณ์**

**อ้างอิง**
หมวดหมู่:นักแสดงเด็กชาวไทย
หมวดหมู่:ข้าราชการพลเรือนชาวไทย
หมวดหมู่:ผู้ว่าราชการจังหวัดเชียงใหม่
หมวดหมู่:ผู้ว่าราชการจังหวัดสงขลา
หมวดหมู่:ผู้ว่าราชการจังหวัดนนทบุรี
หมวดหมู่:ผู้ว่าราชการจังหวัดมหาสารคาม
หมวดหมู่:กรรมการการเลือกตั้งไทย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:นักโทษของประเทศไทย
หมวดหมู่:เสียชีวิตจากโรคไต
หมวดหมู่:บุคคลในประวัติศาสตร์ไทย หลัง พ.ศ. 2544
สถาปัตยกรรมสากล

สถาปัตยกรรมสากล เป็นความพยายามออกแบบสถาปัตยกรรมให้เป็นแบบสากล (International Style) คือสามารถไปก่อสร้างที่ไหนในโลกนี้ ก็ได้โดยเมินเฉยต่อบริบทในช่วงกลางศตวรรษที่20 แต่มิได้ประสบผลสำเร็จ เพราะตอบปัญหาเรื่องที่อยู่อาศัยไม่ได้ เนื่องจากไม่สนใจบริบทด้านเศรษฐกิจ สังคม วัฒนธรรมอันมีเอกลักษณ์เฉพาะของแต่ละถิ่นแต่ละที่
หมวดหมู่:สถาปัตยกรรม
เอกชัย วารุณประภา

พลตำรวจตรีเอกชัย วารุณประภา อดีตเลขาธิการคณะกรรมการการเลือกตั้ง เกิดเมื่อวันที่ 4

**การศึกษา**
โรงเรียนเซนต์คาเบรียล
*ปริญญาตรี คณะนิติศาสตร์ มหาวิทยาลัยธรรมศาสตร์ 
*ปริญญาโท รัฐประศาสนศาสตร์ จาก สหรัฐอเมริกา

**การทำงาน**
ผู้ช่วยผู้บัญชาการ สำนักงานตรวจคนเข้าเมือง
*ผู้ช่วยผู้บัญชาการ กองบัญชาการตำรวจสอบสวนกลาง
*รองผู้บัญชาการ ประจำสำนักงานตำรวจแห่งชาติ 
*เลขาธิการคณะกรรมการการเลือกตั้ง

**เครื่องราชอิสริยาภรณ์**

**อ้างอิง**
หมวดหมู่:ตำรวจชาวไทย
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
ธีรศักดิ์ กรรณสูต

ธีรศักดิ์ กรรณสูต (26 เมษายน พ.ศ. 2473 – 7 มกราคม พ.ศ. 2553)  อดีตประธานกรรมการการเลือกตั้ง ชุดที่ 1 ตั้งแต่ 27 พฤศจิกายน 2540 – หมดวาระ 26 พฤษภาคม 2544 มีผลงานควบคุมการเลือกตั้งจนลบคำสบประมาทว่า "กกต. คือ เสือกระดาษ" โดยการประกาศแขวนรายชื่อ 78 ว่าที่ ส.ว.ไม่ให้ผ่านการเลือกตั้งสมาชิกวุฒิสภาครั้งแรก เมื่อปี 2543 และการตรวจสอบ-แจกใบแดงให้ผู้สมัครจำนวนมากในการเลือกตั้งสมาชิกสภาผู้แทนราษฎร เมื่อปี 2544
ธีรศักดิ์ สมรสกับ งามเพ็ญ มีบุตรธิดา 3 คน คือ เพ็ญธิดา อินทรสุขศรี ธรานุช กรรณสูต-วงศ์ไวศยวรรณ และเธียรธำรง กรรณสูต ธีรศักดิ์ เสียชีวิตลงด้วยอาการหัวใจล้มเหลว ในเช้ามืดวันที่ 7 มกราคม พ.ศ. 2553 เวลาประมาณ 01.30 น. รวมอายุ 79 ปี 8 เดือน มีพิธีพระราชทานเพลิงศพเมื่อวันที่ 13 มีนาคม พ.ศ. 2553 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**การศึกษา**
 โรงเรียนสวนกุหลาบวิทยาลัย- เตรียมอุดมศึกษาจากมหาวิทยาลัยวิชาธรรมศาสตร์และการเมือง (เตรียมปริญญา ม.ธ.ก. รุ่น 8)- ปริญญาตรี ธรรมศาสตร์บัณฑิต คณะนิติศาสตร์ มหาวิทยาลัยธรรมศาสตร์- เนติบัณฑิตไทย สำนักอบรมศึกษากฎหมายแห่งเนติบัณฑิตยสภา- ปริญญาโท นิติศาสตร์มหาบัณฑิต คณะนิติศาสตร์ มหาวิทยาลัยธรรมศาสตร์- ปริญญาบัตรวิทยาลัยป้องกันราชอาณาจักร ว.ป.อ. รุ่น 27- นิติศาสตร์ดุษฎีบัณฑิตกิตติมศักดิ์ สาขานิติศาสตร์ มหาวิทยาลัยศรีปทุม

**การทำงาน**
 ผู้พิพากษาศาลจังหวัดสุโขทัย- ผู้พิพากษาศาลจังหวัดสมุทรสาคร- ผู้พิพากษาหัวหน้าศาลจังหวัดอุทัยธานี- ผู้ช่วยผู้พิพากษาศาลฎีกา- ผู้พิพากษาหัวหน้าคณะในศาลอุทธรณ์- รองอธิบดีผู้พิพากษาศาลอาญา- ผู้พิพากษาศาลฎีกา- อธิบดีผู้พิพากษาศาลอาญาธนบุรี- อธิบดีผู้พิพากษาศาลแพ่ง จนเกษียณอายุราชการ- กรรมการ ป.ป.ป.- กรรมการองค์การอุตสาหกรรมป่าไม้- กรรมการบริษัท การบินไทย จำกัด (มหาชน)- กรรมการธนาคารดีบีเอสไทยทนุ- กรรมการธนาคารกรุงไทย- กรรมการเนติบัณฑิตยสภา- กรรมการตุลาการ (ก.ต.)- ประธานกรรมการการเลือกตั้ง (กกต.)  27 พฤศจิกายน พ.ศ. 2540 – 26 พฤษภาคม พ.ศ. 2544- ที่ปรึกษาในศาลอุทธรณ์

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 http://www.ect.go.th/thai/ect/monument/ect1.html date=2005-05-09 
หมวดหมู่:นักกฎหมายชาวไทย
หมวดหมู่:กรรมการการเลือกตั้งไทย
หมวดหมู่:ผู้พิพากษาไทย
หมวดหมู่:สามัญสมาชิกเนติบัณฑิตยสภา
หมวดหมู่:ข้าราชการฝ่ายตุลาการชาวไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ประธานกรรมการการเลือกตั้ง
หมวดหมู่:สกุลกรรณสูต
สวัสดิ์ โชติพานิช

สวัสดิ์ โชติพานิช (เกิด 17 ตุลาคม พ.ศ. 2474) อดีตประธานศาลฎีกา อดีตกรรมการการเลือกตั้ง ฝ่ายสืบสวนสอบสวน ชุดที่ 1 ดำรงตำแหน่งระหว่าง 27 พฤศจิกายน พ.ศ. 2540 - 26 พฤษภาคม พ.ศ. 2544  ได้รับการแต่งตั้งโดยคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ให้ดำรงตำแหน่ง ประธานคณะกรรมการตรวจสอบทรัพย์สิน ที่มีอำนาจตรวจสอบการดำเนินงานหรือโครงการต่างๆ ที่ได้รับอนุมัติ หรือเห็นชอบโดยบุคคลในคณะรัฐมนตรี หรือคณะรัฐมนตรีที่พ้นจากตำแหน่ง โดยผลการปฏิรูปการปกครอง ตามประกาศ คปค.ฉบับที่ 23 เมื่อวันที่ 24 กันยายน พ.ศ. 2549  ต่อมานายสวัสดิ์ ได้ขอลาออกจากตำแหน่ง เนื่องจากได้มีประกาศแต่งตั้งคณะกรรมการชุดใหม่เมื่อวันที่ 30 กันยายน พ.ศ. 2549  ได้รับแต่งตั้งเป็นสมาชิกสภาร่างรัฐธรรมนูญ พ.ศ. 2550 นอกจากนี้ ได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2531 ถึงปัจจุบัน และดำรงตำแหน่งประธานกรรมการกฤษฎีกา (คณะที่ 10,กฎหมายสาธารณสุข) ในปัจจุบัน

**การศึกษา**
ประถมศึกษา โรงเรียนศรีธรรมราชวิทยา (รหัสประจำตัว 267)
*มัธยมศึกษา โรงเรียนพัทลุง
*ปริญญาตรี คณะนิติศาสตร์ มหาวิทยาลัยธรรมศาสตร์ 
*เนติบัณฑิต สำนักอบรมศึกษากฎหมายแห่งเนติบัณฑิตยสภา 
*วิทยาลัยป้องกันราชอาณาจักร รุ่นที่ 24

**การทำงาน== 
*ประธานศาลฎีกา
*ประธานกรรมการกฤษฎีกา (คณะที่ 10) (กฎหมายสาธารณสุข) สำนักงานคณะกรรมการกฤษฎีกา 
*อธิบดีผู้พิพากษาศาลอุทธรณ์ 
*ปลัดกระทรวงยุติธรรม 
*อธิบดีกรมบังคับคดี 
*สมาชิกวุฒิสภา
*กรรมการข้าราชการพลเรือน (ก.พ.) 
*กรรมการการเลือกตั้ง

**เครื่องราชอิสริยาภรณ์**


**อ้างอิง**

**แหล่งข้อมูลอื่น**
 สวัสดิ์ โชติพานิชdate=2005-05-09 
หมวดหมู่:บุคคลจากอำเภอควนขนุน
หมวดหมู่:ประธานศาลฎีกาไทย
หมวดหมู่:กรรมการการเลือกตั้งไทย
หมวดหมู่:ผู้พิพากษาไทย
หมวดหมู่:สามัญสมาชิกเนติบัณฑิตยสภา
หมวดหมู่:ข้าราชการฝ่ายตุลาการชาวไทย
หมวดหมู่:ปลัดกระทรวงยุติธรรมไทย
หมวดหมู่:บุคคลจากโรงเรียนพัทลุง จังหวัดพัทลุง
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:กรรมการกฤษฎีกาไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ภ.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลผู้ได้รับรางวัลครุฑทองคำ
หมวดหมู่:สมาชิกสภาร่างรัฐธรรมนูญไทย
ยุวรัตน์ กมลเวชช

ยุวรัตน์ กมลเวชช (6 พฤศจิกายน พ.ศ. 2476 - 4 มิถุนายน พ.ศ. 2562) อดีตคณะกรรมการการเลือกตั้ง ฝ่ายจัดการการเลือกตั้ง ชุดที่ 1 ดำรงตำแหน่งระหว่าง 27 พฤศจิกายน พ.ศ. 2540 - 26 พฤษภาคม พ.ศ. 2544

**การศึกษา**
 มัธยมศึกษา โรงเรียนเตรียมอุดมศึกษา- ปริญญาตรี คณะรัฐศาสตร์ จุฬาลงกรณ์มหาวิทยาลัย- ปริญญาโท รัฐประศาสนศาสตร์ จากประเทศฟิลิปปินส์

**การทำงาน**
 อธิบดีกรมแรงงาน - รองอธิบดีกรมการปกครอง- ผู้ว่าราชการจังหวัดปทุมธานี ,ชลบุรี - อธิการบดีวิทยาลัยการปกครอง กระทรวงมหาดไทย - ผู้ตรวจราชการกระทรวงมหาดไทย (เกษียณ 30 กันยายน 2537) - กรรมการการเลือกตั้ง ฝ่ายจัดการการเลือกตั้ง  (27 พฤศจิกายน 2540 - 26 พฤษภาคม 2544)- ประธานกรรมการ คณะกรรมการศึกษาและเสนอแนะการเพิ่มประสิทธิภาพการบริหารจัดการ ระบบการเงินของประเทศ เพื่อเป็นการป้องกันการเกิดวิกฤตการณ์ทางเศรษฐกิจ (ศปร.3)- ประธานคณะกรรมการคัดเลือกผู้แทนจำหน่ายสลากแบบเลขท้าย 3 ตัว และ 2 ตัว (หวยออนไลน์)- ประธานคณะกรรมการจัดงานชุมนุมลูกเสือโลก ครั้งที่ 20 (20 ธันวาคม 2545 - 7 มกราคม 2546)

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 http://www.ect.go.th/thai/ect/monument/ect2.html date=2005-05-09 - http://www.thaiscouting.com/thai/index.htm date=2006-04-23 - http://www.thaipost.net/index.asp?bk=thaipost&post_date=16/Feb/2545&news_id=48700&cat_id=500 date=2007-09-29 
หมวดหมู่:ข้าราชการพลเรือนชาวไทย
หมวดหมู่:กรรมการการเลือกตั้งไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ว่าราชการจังหวัดปทุมธานี
หมวดหมู่:ผู้ว่าราชการจังหวัดชลบุรี
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
จิระ บุญพจนสุนทร

จิระ บุญพจนสุนทร  เป็นตุลาการศาลรัฐธรรมนูญ และอดีตกรรมการการเลือกตั้ง

**การศึกษา**
 ปริญญาตรี คณะนิติศาสตร์ มหาวิทยาลัยธรรมศาสตร์ - เนติบัณฑิตไทย - รัฐศาสตร์มหาบัณฑิต (การเมืองการปกครอง) มหาวิทยาลัยสุโขทัยธรรมาธิราช- หลักสูตรฝ่ายอำนวยการ โรงเรียนสงครามจิตวิทยา กองบัญชาการทหารสูงสุด รุ่นที่ 19- หลักสูตรนักบริหารระดับสูง (นบส.2) รุ่นที่ 15 สถาบันพัฒนาข้าราชการพลเรือน สำนักงาน ก.พ.- หลักสูตรการเมืองการปกครองในระบอบประชาธิปไตยสำหรับนักบริหารระดับสูงรุ่นที่ 5 (ปปร.5) สถาบันพระปกเกล้า

**การทำงาน**
 ผู้พิพากษาศาลจังหวัดระยอง - หัวหน้ากองดำเนินคดีแพ่งและคดีอาญา  กรมบังคับคดี - ผู้พิพากษาหัวหน้าศาลจังหวัดลำพูน - ผู้พิพากษาศาลอาญา - ผู้พิพากษาศาลแพ่ง - ผู้พิพากษาหัวหน้าคณะในศาลแพ่ง - ผู้พิพากษาศาลอุทธรณ์ - รองอธิบดีผู้พิพากษาศาลคดีเด็กและเยาวชนกลาง - ผู้พิพากษาศาลฎีกา - อธิบดีกรมบังคับคดี - ผู้พิพากษาหัวหน้าคณะศาลในศาลฎีกา - อธิบดีผู้พิพากษาศาลเยาวชนและครอบครัวกลาง (เกษียณ 30 กันยายน 2540) - กรรมการ ป.ป.ป. (พ.ศ. 2540 - 2542) - กรรมการป้องกันและปราบปรามการฟอกเงิน (ป.ป.ง.)- กรรมการการเลือกตั้ง (พ.ศ. 2540 - 2544)- ตุลาการศาลรัฐธรรมนูญ ผู้ทรงคุณวุฒิสาขานิติศาสตร์ (แทนนายประเสริฐ นาสกุล)- กรรมการวินิจฉัยชี้ขาดอำนาจหน้าที่ระหว่างศาล

**เครื่องราชอิสริยาภรณ์**

**อ้างอิง**
หมวดหมู่:กรรมการการเลือกตั้งไทย
หมวดหมู่:ข้าราชการฝ่ายตุลาการชาวไทย
หมวดหมู่:ผู้พิพากษาไทย
หมวดหมู่:สามัญสมาชิกเนติบัณฑิตยสภา
หมวดหมู่:ตุลาการศาลรัฐธรรมนูญ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ตัวคูณตัวเลข IUPAC

ตัวคูณของ IUPAC (IUPAC numerical multiplier) เป็นส่วนหนึ่งของระบบการเรียกชื่อสารเคมีของ IUPAC ซึ่งทำหน้าที่บอกให้เราทราบถึงจำนวนของอะตอมหรือหมู่ฟังก์ชันที่ต่ออยู่กับจุดใดจุดหนึ่งในโมเลกุล โดยที่ตัวคูณได้ดัดแปลงจากจำนวนนับทั้งในภาษาละตินและภาษากรีก

**วิธีการใช้ตัวคูณ**
ปกติแล้ว ตัวคูณที่ให้ไว้นี้จะใช้สำหรับเป็นคำอุปสรรค ในการระบุจำนวนอะตอมหรือหมู่ฟังก์ชันในสารเคมีได้เลย แต่
ว่าถ้าต้องการตัวเลขที่ไม่มีตัวคูณในตาราง เราต้องประกอบขึ้นเอง โดยการเรียกตัวคูณของหลักหน่วย ต่อด้วยหลักสิบ
หลักร้อย หลักพัน... ไปเรื่อย ๆ โดยคำนึงถึงค่าของตัวเลขตัวนั้น ๆ ขณะอยู่ประจำหลักของตัวเอง ดังตัวอย่าง
 548 → ออกตะ (8) + เตตระคอนตะ (40) + เพนทักตะ (500) อ่านว่า "ออกตะเตตระคอนตะเพนตักทะ"
 9267 → เฮปตะ(7) + เฮกซะคอนตะ (60) + ดิกตะ (200) + โนนะเลีย (9000) อ่านว่า "เฮปตะเฮกซะคอนตะดิกทะโนนะเลีย"
กรณีที่เลขที่เราต้องการมี 1 หรือ 11 ต่อท้าย เราจะเรียกเลขหนึ่งว่า เฮน- (hen-) และเรียกเลขสิบเอ็ดว่า อุนเดคะ- (undeca-) ดังตัวอย่าง
 241 → เฮน (1) + เตตระคอนตะ (40) + ดิกตะ (200) อ่านว่า "เฮนเตตระคอนตะดิกตะ"
 411 → อุนเดคะ (11) + เททรักตะ (400) อ่านว่า "อุนเดคะเททรักตะ"

**อ้างอิง**
Panico, R.; & Powell, W. H. (Eds.) (1994). A Guide to IUPAC Nomenclature of Organic Compounds 1993, Oxford: Blackwell Science. ISBN 0-6320-3488-2.
หมวดหมู่:ระบบการเรียกชื่อสารเคมี
คลังต้นไม้

คลังต้นไม้ (treebank) คือคลังข้อความที่ในแต่ละประโยคได้กำกับโครงสร้างวากยสัมพันธ์ โครงสร้างวากยสัมพันธ์มักจะแทนด้วยโครงสร้างต้นไม้ ซึ่งเป็นที่มาของคำว่าคลังต้น คลังต้นไม้สามารถใช้ในการศึกษาปรากฏการณ์ทางวากยสัมพันธ์ในภาษาศาสตร์เชิงคำนวณ หรือใช้ฝึกสอนและทดสอบโปรแกรมแจงประโยค
คลังต้นไม้มักจะสร้างบนคลังประโยคที่ได้กำกับชนิดของคำไว้แล้ว ในลักษณะเดียวกันคลังต้นไม้ก็สามารถใช้เป็นฐานในการกำกับข้อมูลทางความหมายหรือข้อมูลทางภาษาศาสตร์อื่นๆ
คลังต้นไม้สามารถสร้างนักภาษาศาสตร์โดยไม่ใช้เครื่องช่วยกำกับ หรืออาจจะสร้างแบบกึ่งอัตโนมัติโดยใช้โปรแกรมแจงประโยคช่วยกำกับและนักภาษาศาสตร์จึงทำการตรวจสอบและแก้ไขผลที่ได้จากการแจงประโยคก็ได้
คลังต้นไม้สามารถสร้างโดยมีพื้นฐานบนทฤษฎีที่แตกต่างกัน เช่น ( BulTreeBank ใช้ทฤษฎี HPSG) แต่ส่วนมากแล้วการสร้างคลังต้นไม้มักจะพยายามให้ขึ้นอยู่กับทฤษฎีน้อยที่สุด (ใช้ได้กับหลายๆ ทฤษฎี) อย่างไรก็ตามคลังต้นไม้ก็ถูกแบ่งออกเป็น 2 กลุ่มใหญ่ๆ ได้แก่คลังต้นไม้แบบโครงสร้างวลี (ตัวอย่างเช่น  คลังต้นไม้เพ็นน์ date=2013-11-09 ) และ คลังต้นไม้แบบโครงสร้างดีเพนเดนซี (ตัวอย่างเช่น  คลังต้นไม้ดีเพนเดนซีปราก).
โครงสร้างวากยสัมพันธ์ในคลังต้นไม้สามารถแทนได้หลายรูปแบบ ยกตัวอย่างเช่น การครอบวงเล็บอย่างง่ายบนไฟล์ข้อความ ดังเช่นในตัวอย่างต่อไปนี้ของ คลังต้นไม้เพ็นน์ date=2013-11-09 :
(S (NP (NNP John))
(VP (VBZ loves)
(NP (NNP Mary)))
(. .))

**อ้างอิง**

**แหล่งข้อมูลอื่น**
  คลังต้นไม้ไทยจากมหาวิทยาลัยเกษตรศาสตร์fix-attempted=yes 
หมวดหมู่:ภาษาศาสตร์คอมพิวเตอร์
โคทม อารียา

ดร.โคทม อารียา
รองศาสตราจารย์โคทม อารียา (เกิด 14 กันยายน พ.ศ. 2486) เป็นนักวิชาการชาวไทย

**ตำแหน่ง**
รองประธานมูลนิธิอาสาสมัครเพื่อสังคม ประธานคณะกรรมการมูลนิธิเพื่อพัฒนาเด็ก กรรมการมูลนิธิเพื่อเด็กพิการ อดีตกรรมการการเลือกตั้ง (กกต. 2540-2544) ฝ่ายการมีส่วนร่วมของประชาชน และสมาชิกสภานิติบัญญัติแห่งชาติ พ.ศ. 2549 ปัจจุบันเป็นผู้อำนวยการศูนย์ศึกษาและพัฒนาสันติวิธี มหาวิทยาลัยมหิดล จบการศึกษา DIPLÔME INGÉNIEUR ÉCOLE SUPÉRIEURE D’ÉLECTRICITÉ, FRANCE Dr.Ing. มหาวิทยาลัยปารีส ประเทศฝรั่งเศส  เคยเป็นอาจารย์ประจำภาควิชาวิศวกรรมไฟฟ้า คณะวิศวกรรมศาสตร์ จุฬาลงกรณ์มหาวิทยาลัย ประธานสภาคณาจารย์ จุฬาลงกรณ์มหาวิทยาลัย ปี พ.ศ. 2521-2522 
ในเหตุการณ์การประท้วงของกลุ่มคนเสื้อแดงล่าสุด รองศาสตราจารย์ ดร.โคทม อารียา ผอ. ศูนย์ศึกษาและพัฒนาสันติวิธี มหาวิทยาลัยมหิดล ได้เรียกร้องให้เขตวัดปทุมวนารามเป็นเขตอภัยทาน จนเป็นข่าวในแวดวงสังคมไทย 

**เครื่องราชอิสริยาภรณ์**

**อ้างอิง**
หมวดหมู่:ข้าราชการพลเรือนชาวไทย
หมวดหมู่:รองศาสตราจารย์
หมวดหมู่:วิศวกรชาวไทย
หมวดหมู่:อาจารย์คณะวิศวกรรมศาสตร์
หมวดหมู่:กรรมการการเลือกตั้งไทย
หมวดหมู่:สมาชิกสภานิติบัญญัติแห่งชาติ
หมวดหมู่:การเมืองภาคประชาชน
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากมหาวิทยาลัยปารีส
หมวดหมู่:สมาชิกสภาที่ปรึกษาเศรษฐกิจและสังคมแห่งชาติ
คลังข้อความ

ในภาษาศาสตร์ คลังข้อความ (text corpus) คือข้อความปริมาณมากที่ได้จัดเก็บตามลำดับโครงสร้าง (ปัจจุบันนี้มักจะจัดเก็บและประมวลผลในรูปแบบอิเล็กทรอนิกส์) คลังข้อความสามารถจัดเก็บข้อความของภาษาเดียว (คลังข้อความภาษาเดียว) หรือจัดเก็บข้อความหลายภาษา (คลังข้อความหลายภาษา) คลังข้อความหลายภาษามักจะจัดอยู่ในรูปแบบพิเศษ สามารถมองเห็นส่วนของข้อความที่มีความหมายตรงกันได้ คลังข้อความชนิดนี้เรียกว่า "คล้งข้อความขนานระบุส่วนตรงกัน" ดังตัวอย่างด้านล่าง
เพื่อที่จะทำให้คลังข้อความมีประโยชน์ยิ่งขึ้นสำหรับการวิจัยทางภาษาศาสตร์ จึงมักมี "การกำกับ" ข้อมูลทางภาษาศาสตร์เพิ่มเติมลงในคลังข้อความ ตัวอย่างเช่น การกำกับชนิดของคำ ในการกำกับชนิดของคำทุกคำในคลังข้อความจะมีข้อมูลเพิ่มว่าเป็นคำชนิดใด เช่น นาม กริยา วิเศษณ์ หรืออื่นๆ โดยแทรกเข้าในคลังข้อความในรูปแบบข้อความธรรมดา ตัวอย่างอื่นๆ เช่น การกำกับข้อมูลวายกสัมพันธ์ลงในคลังข้อความอย่างเช่นที่ทำในคลังต้นไม้
วังจักรพงษ์

บ้านจักรพงษ์ ตั้งอยู่ที่ถนนมหาราช เขตพระนคร กรุงเทพมหานคร ติดกับโรงเรียนราชินี เคยเป็นตำหนักส่วนพระองค์ของพระเจ้าวรวงศ์เธอ พระองค์เจ้าจุลจักรพงษ์ ต่อมาตกเป็นของทายาทคือ หม่อมราชวงศ์นริศรา จักรพงษ์ ปัจจุบันวังจักรพงษ์เป็นที่ตั้งของสำนักพิมพ์ริเวอร์บุ๊ค จักรพงษ์วิลล่า และมูลนิธิโลกสีเขียว

**ประวัติ**
จอมพล สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ โปรดให้สร้างวังจักรพงษ์ขึ้นเมื่อปี พ.ศ. 2452 เพื่อประทานให้เป็นวังที่ประทับของพระเจ้าวรวงศ์เธอ พระองค์เจ้าจุลจักรพงษ์ ตลอดจนใช้เป็นที่ประทับพักผ่อนรับรองพระอาคันตุกะ และเป็นท่าเรือส่วนพระองค์ นอกเหนือจากวังที่ประทับ คือ วังปารุสกวัน โดยเจ้าฟ้าจักรพงษ์ภูวนาถฯ จะทรงเรียกบ้านหลังนี้ว่า วังท่าเตียน
ต่อมาในปี พ.ศ. 2456 พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้ใช้เป็นที่ประทับชั่วคราวของสมเด็จพระเจ้าน้องยาเธอ เจ้าฟ้าประชาธิปกศักดิเดชน์ กรมขุนสุโขทัยธรรมราชา เมื่อครั้งทรงสำเร็จการศึกษาจากประเทศอังกฤษ 
รวมถึงช่วงการเปลี่ยนแปลงการปกครอง คณะราษฎรได้ยึดวังปารุสก์เป็นกองบัญชาการ ก็มีการแปรพระราชฐานมาประทับอยู่ที่วังนี้
จนกระทั่งในปี พ.ศ. 2481 เมื่อพระเจ้าวรวงศ์เธอ พระองค์เจ้าจุลจักรพงษ์เสด็จกลับจากการศึกษาที่ประเทศอังกฤษ พร้อมหม่อมอาลิซาเบท ผู้เป็นชายา จึงเปลี่ยนชื่อวังนี้เป็น วังจักรพงษ์ และปรับปรุงเป็นที่ประทับสืบมา
เมื่อพระเจ้าวรวงศ์เธอ พระองค์เจ้าจุลจักรพงษ์ สิ้นพระชนม์ในปี พ.ศ. 2506 วังจักรพงษ์จึงตกเป็นของทายาทเพียงคนเดียวของราชสกุลจักรพงษ์ คือ หม่อมราชวงศ์หญิงนริศรา จักรพงษ์

**สถาปัตยกรรม**
วังจักรพงษ์เมื่อมองจากแม่น้ำเจ้าพระยา
วังจักรพงษ์ สร้างขึ้นตามแบบสถาปัตยกรรมแบบตะวันตก เป็นอาคารตึกสไตล์อิตาเลียนวิลล่า สร้างโดยสถาปนิกชาวอังกฤษชื่อโปรเฟสเซอร์ เอ็ดเวิร์ด ฮีลี ซึ่งเป็นผู้ออกแบบสถานทูตอังกฤษ ที่ถนนวิทยุ  ตอนหน้ามี 2 ชั้น ปีกซ้ายตอนในก่อสูงขึ้นเป็น 3 ชั้น และมีหอสูงหลังคาทรงโดม อีกชั้นหนึ่ง มีมุขที่ตอนกลางอาคารเพียงมุขเดียว บริเวณผนังมุข ก่อเป็นเสานูนประดับ ลวดลายปูนปั้นบริเวณหัวเสาชั้น 2 และใกล้ฐานชั้นล่าง ส่วนที่เป็นหอสูงเป็นที่บรรจุพระบรมอัฐิของ พระบาทสมเด็จพระจุลจอมเกล้าเจ้าอยู่หัว สมเด็จพระศรีพัชรินทราบรมราชินีนาถ พระบรมราชชนนีพันปีหลวง จอมพล สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ และ พระเจ้าวรวงศ์เธอ พระองค์เจ้าจุลจักรพงษ์ ด้านล่างตรงห้องนั่งเล่นจะทำเป็นกระจกทรงโค้งเพื่อให้สามารถมองเห็นบรรยากาศริมแม่น้ำเจ้าพระยาได้เต็มตา
ปัจจุบันวังจักรพงษ์ ยังเป็นที่พำนักของ หม่อมราชวงศ์นริศรา จักรพงษ์ ซึ่งใช้ชีวิตส่วนใหญ่อยู่ในประเทศอังกฤษกับบุตรชายคนเล็ก ส่วนบุตรชายคนโต "ฮิวโก้" จุลจักร จักรพงษ์ พักอยู่ที่เรือนไม้สองชั้นใกล้สระน้ำในบริเวณวัง ส่วนหน้าวังที่ติดกับแม่น้ำเจ้าพระยา จัดเป็นโรงแรมขนาด 3 ห้องพัก ชื่อว่า "จักรพงษ์วิลล่า"

**อ้างอิง**

**แหล่งข้อมูลอื่น**
 เว็บไซต์โรงแรม จักรพงษ์วิลล่า date=2021-10-27 - เปิดวังจักรพงษ์ บูติกโฮเต็ลของกรุงเทพฯ date=2006-07-08 - An Oasis in Old Bangkok "จักรพงษ์วิลล่า"
หมวดหมู่:โบราณสถานในเขตพระนคร
จักรพงษ์
จักรพงษ์
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย 
หมวดหมู่:ราชสกุลจักรพงษ์
บ้านตุ๊กตา

บ้านตุ๊กตา ตั้งอยู่เลขที่ 42 ซอยต้นสน ถนนเพลินจิต แขวงลุมพินี เขตปทุมวัน กรุงเทพมหานคร ออกแบบและก่อสร้างโดยศาสตราจารย์หม่อมเจ้าโวฒยากร วรวรรณ อดีตคณบดีคณะสถาปัตยกรรมศาสตร์ จุฬาลงกรณ์มหาวิทยาลัย ราว พ.ศ. 2473 - 2474 เพื่อใช้เป็นเรือนหอของพระองค์ โดยรูปแบบของบ้านคล้ายกับบ้านในชนบทของอังกฤษ ต่อมาทายาทคือหม่อมราชวงศ์ชาญวุฒิ วรวรรณ ได้บูรณะเมื่อ พ.ศ. 2532 ดัดแปลงบานหน้าต่างจากไม้มาเป็นกระจก 
ปัจจุบันบ้านตุ๊กตาให้เช่าเปิดเป็นสปา ชื่อ 1930 สปา

**สถาปัตยกรรม**
บ้านตุ๊กตาเป็นบ้าน 2 ชั้น และห้องใต้ดิน 1 ชั้น ลักษณะสถาปัตยกรรมแบบทิวดอร์ มีโครงสร้าง Half-Timber คือโครงสร้างหลักเป็นไม้เต็งรังและไม้สัก ผนังเป็นโครงระแนงไม้สักตามนอน ฉาบปูนเรียบ นับเป็นอาคารแห่งแรกในประเทศไทยที่มีห้องใต้ดินสมบูรณ์แบบ มีระบบถ่ายเทอากาศที่เหมาะสม
บ้านตุ๊กตาได้รับรางวัลอาคารอนุรักษ์ดีเด่น จากสมาคมสถาปนิกสยาม เมื่อ พ.ศ. 2537

**อ้างอิง**
  Doll House

**แหล่งข้อมูลอื่น**
 http://www.spa1930.com -  อาคารอนุรักษ์ บ้านตุ๊กตา date=2006-02-15 
หมวดหมู่:อาคารอนุรักษ์
โพรโทคอลสแตก

โพรโทคอลสแตก (Protocol stack) เป็นซอฟต์แวร์ที่ทำให้ชุดโพรโทคอลเครือข่ายคอมพิวเตอร์ใช้งานได้จริง ชุดโพรโทคอลและโพรโทคอลสแตกมักใช้แทนกันได้ แต่ถ้าหากจะกล่าวให้แม่นยำแล้วชุดโพรโทคอลคือนิยาม และโพรโทคอลสแตกคือซอฟต์แวร์ที่ทำให้ได้จริงตามนิยาม
โพรโทคอลแต่ละตัวในชุดโพรโทคอลหนึ่งมักออกแบบมาเพื่อจุดประสงค์เดียว การทำให้เป็นโมดูลแบบนี้ทำให้การออกแบบและการทดสอบง่ายขึ้น เนื่องจากว่าส่วนมากแล้วแต่ละโมดูลติดต่อกับโมดูลอื่น ๆ อีกสองโมดูล ซึ่งสามารถจินตนาการให้เป็นสแตกได้ โดยโมดูลที่อยู่ด้านล่างของสแตกจัดการกับการสื่อสารในระดับล่างเช่นการตอบโต้กับฮาร์ดแวร์ ชั้นที่สูงขึ้นมาก็เพิ่มลักษณะเด่นขึ้นมากขึ้น โดยอาศัยชั้นที่อยู่ล่างกว่าจัดการการสื่อสารในระดับต่ำให้ โปรแกรมประยุกต์มักติดแต่เฉพาะชั้นบนสุดของโพรโทคอลสแตก ดูเพิ่มในแบบจำลองโอเอสไอ
โพรโทคอลสแตกที่ใช้กันทั่วไปมีลักษณะด้านล่าง
+- - - - - -+

HTTP      
+- - - - - -+

TCP       
+- - - - - -+

IP        
+- - - - - -+

Ethernet  
+- - - - - -+
หมวดหมู่:เครือข่ายคอมพิวเตอร์
หมวดหมู่:ซอฟต์แวร์
หมวดหมู่:โพรโทคอลเครือข่าย
สถานกงสุลอังกฤษประจำจังหวัดเชียงใหม่

สถานกงสุลอังกฤษกิตติมศักดิ์ ประจำจังหวัดเชียงใหม่  (อังกฤษ: British Consulate Chiang Mai) ปัจจุบันตั้งอยู่ที่ถนนบำรุงราษฎร์ อำเภอเมืองเชียงใหม่ และมีกงสุลกิตติมศักดิ์คือ มร. เบน ทอมป์สัน นอกจากนี้ ยังเป็นที่ทำการ ของศูนย์แนะแนวภาษาและศึกษาต่อ บริติช เคานซิล สาขาเชียงใหม่ด้วย
แต่เดิมตั้งอยู่ที่ ถ.เจริญประเทศ ด้านหลังติดแม่น้ำปิง ด้านข้างด้านหนึ่งติดวัดชัยมงคล อีกด้านติดสถานกงสุลฝรั่งเศส อาคารอนุรักษ์ลักษณะเป็นอาคารทรงโคโลเนียลอายุหลายร้อยปี 
ปัจจุบันเป็นของเอกชน คือ บริษัทเนเชอรัล ปาร์ค และได้พัฒนาที่ดินบริเวณนี้เป็นโรงแรมเดอะเชดี ส่วนอาคารกงสุลอังกฤษเดิมเป็นห้องอาหารของโรงแรมเดอะเชดี บริเวณรั้วเดิมของสถานกงสุลปัจจุบันโดนรื้อออกหมด ถ้ามองจากหน้าโรงแรมจะมองไม่เห็นตัวอาคาร แต่ถ้ามองจากฝั่งแม่น้ำปิงจะเห็นได้ชัดเจน

**แหล่งข้อมูลอื่น**
  เว็บไซด์สถานกงสุลอังกฤษประจำจังหวัดเชียงใหม่ date=2009-09-28 
หมวดหมู่:สถานทูต
หมวดหมู่:อาคารอนุรักษ์
หมวดหมู่:สิ่งก่อสร้างในอำเภอเมืองเชียงใหม่
หมวดหมู่:คณะผู้แทนทางทูตในประเทศไทย
หมวดหมู่:ความสัมพันธ์ไทย–สหราชอาณาจักร
มหาวิทยาลัยวอชิงตัน เซนต์หลุยส์

บรูกกิงส์ฮอลล์ มหาวิทยาลัยวอชิงตัน เซนต์หลุยส์
มหาวิทยาลัยวอชิงตัน เซนต์หลุยส์ (Washington University in St. Louis) นิยมเรียกสั้น ๆ ว่า Wash U (วอช ยู) เป็นมหาวิทยาลัยเอกชนที่มีชื่อเสียงของสหรัฐอเมริกา ตั้งอยู่ที่เมืองเซนต์หลุยส์ รัฐมิสซูรี ก่อตั้งในปี พ.ศ. 2396 (ค.ศ. 1853) ในปัจจุบัน (พ.ศ. 2548) มีนักศึกษาประมาณ 12,000 คน มหาวิทยาลัยวอชิงตัน เซนต์หลุยส์มีชื่อเสียงในด้านแพทยศาสตร์ โดยในปี 2549 คณะแพทยศาสตร์อยู่อันดับ 4 ในด้านงานวิจัย ตามการจัดอันดับของนิตยสารยูเอสนิวส์

**Rankings and reputation**
ส่วนปี 2013-2014 ได้รับการจัดอันดับที่ 14 ของประเทศสหรัฐอเมริกาโดยนิตยสารยูเอสนิวส์   โดยสาขาแพทยศาสตร์ อยู่อันดับที่ 6, สาขานิติศาสตร์อยู่อันดับ 18  สาขาบริหารธุรกิจ MBA อยู่อันดับที่ 22, สาขาสังคมสงเคราะห์อยู่อันดับที่ 1, และสาขาสถาปัตยกรรมอยู่อันดับที่ 4 ของประเทศ
ศิษยเก่าชาวไทยที่มีชื่อเสียง ศาสตราจารย์ นพ.คงศักดิ์ ตันไพจิตร  ผู้เชี่ยวชาญอายุรศาสตร์คลินิก และปัจจุบันเป็น Professor of Clinical Medicine, Washington University in St. Louis

**อ้างอิง**

**แหล่งข้อมูลอื่น**
  เว็บไซต์ มหาวิทยาลัยวอชิงตัน เซนต์หลุยส์-  เว็บไซต์สมาคมนักเรียนไทยfix-attempted=yes 
วอชิงตัน เซนต์หลุยส์
โรงเรียนดีไซน์โรดไอแลนด์

โรงเรียนดีไซน์โรดไอแลนด์ (Rhode Island School of Design) ชื่อย่อว่า ริซดี (RISD iː) เป็นมหาวิทยาลัยที่มีชื่อเสียงด้านศิลปะการออกแบบและการออกแบบกราฟิกแห่งหนึ่งในสหรัฐอเมริกา ตั้งอยู่ที่เมืองโพรวิเดนซ์ ในรัฐโรดไอแลนด์ ก่อตั้งในปี พ.ศ. 2420 (ค.ศ. 1877) โรงเรียนได้การจัดอันดับโดยนิตยสารยูเอสนิวส์  ให้เป็นหนึ่งในมหาวิทยาลัยชั้นนำด้านศิลปกรรม
ในปี พ.ศ. 2548 มีนักศึกษาประมาณ 2,200 คน
ในปี พ.ศ. 2565 ศิษย์เก่าริซดีได้รับรางวัล MacArthur Genius fellowships 10 รางวัล, รางวัลไพรม์ไทม์เอมมี 5 รางวัล และรางวัลออสการ์ 3 รางวัล

**ศิษย์เก่าที่มีชื่อเสียง**
ในสาขาวิจิตรศิลป์:  คาร่า วอคเกอร์ (MFA 1994), เจนนี โฮลเซอร์ (MFA 1977), เดล ชิฮูลี (MFA 1968), นิโคล ไอเซนแมน (BFA 1987), โด-โฮ ซูห์ (BFA 1994), จูลี เมห์เรตู (MFA 1997), โรนี ฮอร์น (BFA 1975), ชาห์เซีย ซิกันเดอร์ (MFA 1995), เกล็น ลิกอน และจานีน อันโตนี (MFA 1989) 
ในสาขาการถ่ายภาพ: ฟรานเชสกา วูดแมน (BFA 1978), ดีน่า ลอว์สัน (MFA 2004) และทอดด์ ฮิโดะ
ในสาขาภาพยนตร์และโทรทัศน์: เจมส์ แฟรนโก (MFA 2012), เซธ แม็คฟาร์เลน (BFA 1995), เจมิมา เคิร์ก (BFA 2008), ไบรอัน โคนิเอตซ์โก (BFA 1998), ไมเคิ่ล ดันเต้ ดิมาร์ติโน (BFA 1996), กัส แวน แซนต์ (BFA 1975) และโรเบิร์ต ริชาร์ดสัน (BFA 1979)
ผู้ก่อตั้งของแอร์บีเอ็นบี: โจ เกบเบีย (BFA 2004) และไบรอัน เชสกี (BFA 2004)

**อ้างอิง**

**แหล่งข้อมูลอื่น**
 df=dmy-all
หมวดหมู่:สถาบันอุดมศึกษาในรัฐโรดไอแลนด์
มหาวิทยาลัยไอโอวา

ตึกเรียนคณะนิติศาสตร์ มหาวิทยาลัยไอโอวา
มหาวิทยาลัยไอโอวา (University of Iowa) เป็นมหาวิทยาลัยของสหรัฐอเมริกาตั้งอยู่ที่เมืองไอโอวาซิตีในรัฐไอโอวา ก่อตั้งเมื่อ 25 กุมภาพันธ์ พ.ศ. 2390 เป็นมหาวิทยาลัยแห่งแรกในสหรัฐอเมริกาที่ใช้ระบบสหศึกษาในปี พ.ศ. 2398 ในปัจจุบัน (2548) มหาวิทยาลัยไอโอวามีนักศึกษาประมาณ 34,000 คน
มหาวิทยาลัยไอโอวา มีชื่อเสียงในด้านแพทยศาสตร์ ในปี พ.ศ. 2549 ถูกจัดอันดับ 11 โดยนิตยสารยูเอสนิวส์ และเป็นที่รู้จักในด้านศิลปกรรมศาสตร์สาขาภาพพิมพ์ รัฐศาสตร์และนิติศาสตร์

**บุคคลสำคัญจากมหาวิทยาลัยไอโอวา**
 มาริลีน โรบินสัน นักประพันธ์ชาวอเมริกัน- แดลลัส คลาร์ก นักกีฬาอเมริกันฟุตบอล เล่นให้กับทีมโคลตส์- แบรนดอน เราธ์ นักแสดงจากเรื่องซูเปอร์แมนรีเทิร์น- แอชตัน คุชเชอร์ นักแสดงชาวอเมริกัน

**ชาวไทย**
 ศาสตราจารย์ ดร.สกล พันธุ์ยิ้ม นักวิทยาศาสตร์ดีเด่นของไทย- ผู้ช่วยศาสตราจารย์ ดร.จิตอนงค์ ก้าวกสิกรรม อาจารย์ภาควิชากายภาพบำบัด คณะสหเวชศาสตร์ จุฬาลงกรณ์มหาวิทยาลัย- ผู้ช่วยศาสตราจารย์ ดร.เศาวนิต เศาณานนท์ อธิการบดีมหาวิทยาลัยราชภัฏนครราชสีมา- รองศาสตราจารย์ ดร.อรจรีย์ ณ ตะกั่วทุ่ง อาจารย์ ครุศาสตร์ จุฬาลงกรณ์มหาวิทยาลัย

**อ้างอิง**

**แหล่งข้อมูลอื่น**
  เว็บไซต์มหาวิทยาลัยไอโอวา
อไอโอวา
อุตุนิยมวิทยา

อุตุนิยมวิทยา (Meteorology) เป็นการศึกษาเชิงวิทยาศาสตร์ ว่าด้วยบรรยากาศของโลก โดยเน้นการพยากรณ์อากาศ และกระบวนการของสภาพอากาศ  ปรากฏการณ์ทางอุตุนิยมวิทยาเป็นเหตุการณ์เกี่ยวกับสภาพอากาศที่สังเกตได้ ซึ่งให้ความกระจ่างและอธิบายได้ด้วยศาสตร์แห่งอุตุนิยมวิทยา เหตุการณ์เหล่านี้เกิดจากความแปรผันที่มีอยู่ในบรรยากาศของโลก ได้แก่ อุณหภูมิ ความกดอากาศ ไอน้ำ และองค์ประกอบต่าง ๆ และปฏิกิริยาของตัวแปรต่าง ๆ และการเปลี่ยนแปลงที่เกิดขึ้นในช่วงเวลาต่าง ๆ กัน ประเด็นหลักของการศึกษาและการสังเกตเกี่ยวกับสภาพอากาศของโลกนั้น อยู่ที่ชั้นบรรยากาศโทรโพสเฟียร์ (troposphere) 
อุตุนิยมวิทยา, climatology, ฟิสิกส์บรรยากาศ และเคมีบรรยากาศ ถือเป็นสาขาย่อยของบรรยากาศศาสตร์ (atmospheric sciences) สำหรับอุตุนิยมวิทยาและอุทกวิทยารวมกันเป็นสาขาของศาสตร์ที่เรียกว่า อุทกอุตุนิยมวิทยา (hydrometeorology)
นักวิทยาศาสตร์ผู้ที่ทำหน้าที่ในการศึกษา ค้นคว้า วิจัยด้านอุตุนิยมวิทยาเรียกว่า นักอุตุนิยมวิทยา

**อ้างอิง**

**แหล่งข้อมูลอื่น**
  เว็บไซต์กรมอุตุนิยมวิทยา

หมวดหมู่:ความรู้
มหาวิทยาลัยโอไฮโอสเตต

มหาวิทยาลัยโอไฮโอสเตต (Ohio State University) เป็นมหาวิทยาลัยรัฐในสหรัฐอเมริกา ที่มุ่งเน้นการวิจัย ตั้งอยู่ที่เมืองโคลัมบัสอันเป็นเมืองหลวงของรัฐโอไฮโอ ก่อตั้งในปี พ.ศ. 2413 ในปี พ.ศ. 2553 มีนักศึกษาปริญญาบัณฑิต 38,479 คน (วิทยาเขตโคลัมบัส), 46,690 คน (วิทยาเขตทั้งหมด) นักศึกษาระดับบัณฑิตศึกษา 13,341 คน (วิทยาเขตโคลัมบัส), 13,657 คน (วิทยาเขตทั้งหมด) และ จำนวนบุคลากรเต็มเวลา 5,584 (บุคลากรทางด้านการศึกษา), 21,693 (บุคลากรที่ไม่ใช่ทางด้านการศึกษาไม่นับนักเรียน) ซึ่งนับเป็นมหาวิทยาลัยที่มีนักศึกษามากเป็นอันดับ 1 ของสหรัฐอเมริกาในปีการศึกษา 2549, 2550, และ 2551 
มหาวิทยาลัยโอไฮโอสเตตตั้งอยู่บนพื้นที่ 14.04 ตารางกิโลเมตร ซึ่งจัดว่าเป็นมหาวิทยาลัยที่มีพื้นที่ที่มากที่สุดแห่งหนึ่งในสหรัฐอเมริกา ที่ตั้งของมหาวิทยาลัยห่างจากใจกลางเมืองโคลัมบัสเพียง 4 กิโลเมตร มหาวิทยาลัยมีงบประมาณประจำปีประมาณ 2 พันล้านเหรียนสหรัฐต่อปี มหาวิทยาลัยโอไฮโอสเตตจัดอยู่ในกลุ่มบิ๊กเทน ซึ่งเป็นกลุ่มมหาวิทยาลัยที่มีความเป็นเลิศทางด้านการศึกษาที่สุดของรัฐต่างๆ ในแถบมิดเวสต์
ปัจจุบันมหาวิทยาลัยโอไฮโอสเตตได้รับการจัดอันดับโดย US News & World Report ในลำดับที่ 55 ของโลก และ Washington Weekly จัดให้มหาวิทยาลัยโอไฮโอสเตตอยู่ในลำดับที่ 12 ในสหรัฐอเมริกา

**ศิษย์เก่าที่มีชื่อเสียง**
ยูนิเวอร์ซิตีฮอลล์ มหาวิทยาลัยโอไฮโอสเตต- แจ็ก นิคคลอส (Jack Nicklaus) นักกอล์ฟชาวอเมริกา- พอล ฟลอรี (Paul Flory) นักเคมีได้รับรางวัลโนเบลปี ค.ศ. 1974- วิลเลียม ฟาวเลอร์ (William Fowler) นักฟิสิกส์ได้รับรางวัลโนเบลปี ค.ศ. 1983- แมรี โอลิเวอร์ (Mary Oliver) กวี รางวัลพูลิตเซอร์ ค.ศ. 1984- จูดิธ มิลเลอร์ (Judith Miller) รางวัลพูลิตเซอร์ ค.ศ. 2002- รอย ลิคเทนสไตน์ (Roy Lichtenstein) ศิลปิน- แลร์รี แซงเจอร์ (Larry Sanger) ผู้ร่วมก่อตั้งวิกิพีเดีย- ไมค์ เบลส์ (Mike Bales) นักกีฬาฮอกกี้น้ำแข็งระดับอาชีพชาวแคนาดา- พุทธิพงษ์ ปุณณกันต์ รองผู้ว่าราชการกรุงเทพ- ดุสิต นนทะนาคร อดีตประธานสภาหอการค้าไทย ประธานหอการค้าไทย- ศาสตราจารย์ ดร.สุวิมล ว่องวาณิช เมธีวิจัยอาวุโส สกว. นักวิจัยดีเด่นแห่งชาติ สาขาการศึกษา ภาควิชาวิจัยและจิตวิทยาการศึกษา คณะครุศาสตร์ จุฬาลงกรณ์มหาวิทยาลัย- รองศาสตราจารย์ ดร.วิมลรัตน์ สุนทรโรจน์ ผู้เชี่ยวชาญด้านการสอนภาษาไทย มหาวิทยาลัยมหาสารคาม- ณรงค์ศักดิ์ โอสถธนากร ผู้ว่าราชการจังหวัดลำปาง

**แหล่งข้อมูลอื่น**
  เว็บไซต์มหาวิทยาลัยโอไฮโอสเตต-  สมาคมนักเรียนไทยที่มหาวิทยาลัยโอไฮโอสเตต date=2008-12-04 
อโอไฮโอสเตต
สแต็ก (แก้ความกำกวม)

สแต็ก อาจหมายถึง- กองซ้อน (stack) โครงสร้างข้อมูลชั่วคราว- สแต็ก (sport stacking) กีฬาชนิดหนึ่งเกี่ยวกับการเรียงซ้อนแก้วพลาสติก- โพรโทคอลสแตก (protocol stack หรือ network stack) ซอฟต์แวร์ที่ทำให้ชุดโพรโทคอลเครือข่ายคอมพิวเตอร์ใช้งานได้- เกาะหินโด่ง (sea stack) ลักษณะทางธรณีสัณฐาน มีลักษณะเป็นแนวเสาหินขนาดใหญ่ในทะเล- ปล่องไฟ (smoke stack หรือ chimney)- กวาง (stag) ในคำศัพท์ภาษาอังกฤษหมายถึงกวางตัวผู้
อุทยานแห่งชาติภูสวนทราย

อุทยานแห่งชาติภูสวนทราย เดิมชื่อ อุทยานแห่งชาตินาแห้ว เป็นอุทยานแห่งชาติ ในอำเภอนาแห้ว จังหวัดเลย ได้รับการอนุมัติให้เปลี่ยนชื่อเป็น อุทยานแห่งชาติภูสวนทราย เมื่อวันที่ 14 มีนาคม พ.ศ. 2549 เนื่องจากชื่อภูสวนทรายเป็นภูเขาที่เด่นที่สุดในพื้นที่อุทยาน
ในอุทยานแห่งชาติภูสวนทรายมีหินสี่ก้อนที่เป็นตัวแทนทางด้านประเพณีและวัฒนธรรมของคนท้องถิ่น มีเนิน 1255 และเนิน 1408 เป็นพื้นที่ทางประวัติศาสตร์ของสมรภูมิบ้านร่มเกล้า บนภูสวนทรายมีจุดที่มีวิวทิวทัศน์สวยงาม และมีความหลากหลายทางชีวภาพ 

**ลักษณะภูมิประเทศ**
ภูมิประเทศของอุทยานแห่งชาติเป็นเทือกเขาสลับซับซ้อนตามแนวชายแดนไทย-ลาว สันเขามีลักษณะเป็นที่ราบสูง มีความลาดเท ตั้งแต่ 2 เปอร์เซ็นต์ จนถึงมากกว่า 50 เปอร์เซ็นต์ ด้านตะวันตกซึ่งเป็นพื้นที่ป่าผืนใหญ่ จะมีความลาดชันมาก พื้นที่ราบเชิงเขาเกือบจะไม่มี ด้านตะวันออกจะมีความลาดชันน้อย ลาดเทลงไปทางด้านตะวันออกมีที่ราบเชิงเขาอยู่บ้าง พื้นที่สูงจากระดับน้ำทะเลปานกลาง ตั้งแต่ 600 - 1,408 เมตร มีภูสันทรายเป็นยอดเขาสูงสุด เป็นแหล่งน้ำน้ำลำธารของแม่น้ำเหือง และ แม่น้ำแพร่

**ลักษณะภูมิอากาศ**
สภาพอากาศค่อนข้างเย็นสบายตลอดปี เนื่องจากความสมบูรณ์ของป่าธรรมชาติซึ่งมีพันธุ์ไม้อยู่หนาแน่น ในช่วงฤดูหนาวอากาศค่อนข้างจะหนาวเย็น

**พืชพรรณและสัตว์ป่า**
อุทยานแห่งชาติปกคลุมไปด้วยผืนป่าดิบเขา ป่าดิบชื้น ป่าดิบแล้ง ป่าเบญจพรรณ และป่าเต็งรัง มีสัตว์ป่ามากมายหลายชนิดดังนี้
*สัตว์เลี้ยงลูกด้วยนม ได้แก่ เลียงผา เก้ง กระจง หมูป่า หมี เสือโคร่ง หมาใน อีเห็น บ่าง กระรอก ในป่านี้มีสัตว์ชนิดหนึ่ง ชาวบ้านเรียกว่า “ตัวหอน” มีลักษณะคล้ายเม่นอยู่เป็นกลุ่มหากินกลางคืนอาศัยตามหลืบหิน 
*สัตว์ปีก จำพวกนก ประกอบด้วย นกเหยี่ยว นกกระจิบ นกโพระดก นกกาเหว่า หรือ นกดุเหว่า ไก่ป่า ไก่ฟ้า ไก่ฟ้าพญาลอหลังขาว ไก่ฟ้าหลังเทา นกกก นกแซงแซว เป็นต้น และมีนกชนิดหนึ่งเรียกว่า “นกกองกอด” ลักษณะเด่น คือ ที่ขามีเดือยมากกว่า 1 เดือย หางคล้ายนกยูง
*สัตว์เลื้อยคลาน มี เต่าปูลู กิ้งก่า กะท่าง แย้ จิ้งเหลน ตะกวด แลน และงูชนิดต่าง ๆ ทั้งมีพิษและไม่มีพิษ ประเภทงูมักพบในป่าเบญจพรรณ
*สัตว์น้ำ จำพวกปลา พบในลำน้ำเหืองและแม้แต่ลำห้วยเล็ก ๆ ก็มีปลาน้ำจืดอาศัยอยู่ในลำห้วย มีพวกปลาประเภทที่มีเกล็ด เช่น ตะเพียน ปลากะสูบ ปลาช่อน ปลาช่อนงูเห่า หรือ ปลาช่อนดอกจันทน์ ปลาซิวและปลาขนาดเล็กอื่น ๆ ปลาไม่มีเกล็ด คือ ปลาไหล ปลาหลด ไม่มีปลาขนาดใหญ่

**แหล่งข้อมูลอื่น**
 100.939391
ภูสวนทราย
สวนทราย
หมวดหมู่:อำเภอนาแห้ว
กล้องโทรทรรศน์กระจกเงาเหลว

กล้องโทรทรรศน์กระจกเงาเหลวกล้องโทรทรรศน์กระจกเงาเหลว (Liquid mirror) เป็นกล้องโทรทรรศน์แบบสะท้อนแสง ที่มีกระจกเงาปฐมภูมิเป็นแอ่งของเหลวสะท้อนแสง หมุนตลอดเวลา โดยปกติจะใช้ปรอท
ไอแซก นิวตันนับเป็นบุคคลแรกที่รู้ว่าของเหลวที่หมุนรอบตัว จะก่อให้เกิดรูปพาราโบลาร์แบบวงกลม และด้วยเหตุนี้ จึงสามารถนำมาใช้สร้างกล้องโทรทรรศน์ได้ แต่เขาไม่สามารถสร้างขึ้นมาได้จริงๆ เพราะไม่ทราบวิธีการควบคุมความเร็วการหมุนให้คงที่ได้ (ในสมัยนั้นยังไม่มีมอเตอร์ไฟฟ้า)
ข้อดีที่สำคัญของการใช้กระจกเงาเหลวก็คือ ต้นทุนที่ประหยัด กล้องโทรทรรศน์แบบกระจกเงาเหลวขนาด 6 เมตร ของมหาวิทยาลัยบริติชโคลัมเบีย ใช้ต้นทุนการผลิตเพียง 1/5 ของกล้องโทรทรรศน์แบบเดิมที่ใช้กระจกเงาซึ่งทำมาจากแก้ว
เนื่องจากรูปร่างของของเหลวนั้นจะขึ้นอยู่กับความถ่วง กล้องโทรทรรศน์แบบนี้จึงต้องมีการวางในตำแหน่งที่ตั้งตรง ทำให้กล้องโทรทรรศน์ต้องชี้ขึ้นไปยังจุดเหนือศีรษะเสมอ แต่ก็ไม่ใช่เรื่องที่ยุ่งยากแต่อย่างใด เพราะวัตถุในท้องฟ้าย่อมเปลี่ยนแปลงอยู่ตลอดเวลา ตามฤดูกาล และช่วงเวลาของวัน

**อ้างอิง**

**แหล่งข้อมูลอื่น**
  เว็บไซต์ของ UBC LMT
หมวดหมู่:ทัศนูปกรณ์
หมวดหมู่:ชนิดของกล้องโทรทรรศน์
การจับคู่เชื่อมโยงระหว่างโมเดลเชิงวัตถุและเชิงสัมพันธ์

การจับคู่เชื่อมโยงระหว่างโมเดลเชิงวัตถุและเชิงสัมพันธ์ (Object-Relational mapping: O/RM, ORM, O/R mapping) เป็นเทคนิคการเขียนโปรแกรมเพื่อเชื่อมฐานข้อมูลเข้ากับแนวความคิดภาษาเชิงวัตถุ โดยการสร้างฐานข้อมูลเชิงวัตถุเสมือนขึ้น ตัวโปรแกรมที่ใช้วิธีการจับคู่เชื่อมโยงความสัมพันธ์กับวัตถุนั้นมีทั้งแบบที่แจกจ่ายฟรีและแบบที่เป็นการค้า อย่างไรก็ตามนักเขียนโปรแกรมบางคนก็เลือกที่จะทำตัวเชื่อมโยงระหว่างฐานข้อมูลกับวัตถุด้วยตัวเอง
ในการเขียนโปรแกรมเชิงวัตถุ วัตถุในโปรแกรมเป็นตัวแทนเสมือนเป็นวัตถุในโลก ยกตัวอย่างเช่น สมุดโทรศัพท์ประกอบไปด้วยรายการข้อมูลของบุคคลพร้อมกับหมายเลขโทรศัพท์และที่อยู่ของบุคคลนั้น ซึ่งบุคคลหนึ่งอาจจะมีหมายเลขโทรศัพท์หลายหมายเลขหรือหนึ่งหมายเลขหรือไม่มีเลยก็ได้ ในการเขียนโปรแกรมเชิงวัตถุสมุดโทรศัพท์สามารถแทนโดย "วัตถุบุคคล" ซึ่งประกอบไปด้วยช่องข้อมูลที่ระบุสมาชิก ตัวแปรของวัตถุ เช่น เช่น ชื่อบุคคล รายการของหมายเลขโทรศัพท์ รายการของที่อยู่ เป็นต้น
โดยทั่วไปแล้ววัตถุในการเขียนโปรแกรมเก็บไว้ในหน่วยความจำที่เข้าถึงแบบสุ่ม ไม่ใช่ไฟล์หรือฐานข้อมูลซึ่งสามารถเก็บข้อมูลไว้ในปริมาณมาก จึงต้องมีหาวิธีในการแปลงวัตถุที่อยู่ในหน่วยความจำแบบสุ่มให้สามารถเก็บลงในไฟล์และฐานข้อมูลได้ การเก็บในที่นี้ต้องคงคุณสมบัติและความสัมพันธ์กันของวัตถุที่เก็บไว้ด้วย อีกทั้งการเก็บข้อมูลปริมาณมากยังจะต้องคำนึงถึงการเข้าถึงวัตถุอย่างมีประสิทธิภาพอีกด้วย วัตถุที่จัดเก็บไว้ในไฟล์หรือฐานข้อมูลแบบนี้จะเรียกว่าเป็นข้อมูลที่มีความคงทนถาวร 

**ดูเพิ่ม**
 SQLObject
หมวดหมู่:ฐานข้อมูล
หมวดหมู่:ระบบจัดการฐานข้อมูล